Dinah Elizabeth

Dinah Elizabeth, Lady Pearce (née Sowter; o tshotswe ka ngwaga wa 1836 abo a thokafala ka ngwaga wa 1918) e ne e le motho yo o ratang go thusa ba bangwe wa kwa Boritane, yo o neng a itsege ka go aga The Pearce Institute kwa Govan go solegela setšhaba sa lefelo leo molemo.

 Botshelo 
Dinah Elizabeth Sowter o tsholetswe kwa Kent, morwadia Robert Sowter, yo e neng e le morekisi wa dijo. "Kent Baptisms" (PDF). 30 November 1836. p. 208. Retrieved 4 July 2020Ka ngwaga wa  1861 o ne a nyala William Pearce, yo e neng e le moenjenere e bile e le moagi wa dikepe. Ngwana wa bone wa mosimane, William George Pearce, o ne a tsholwa ka one ngwaga oo. "Kent Marriages And Banns" (PDF). 22 January 1861. p. 56. Retrieved 4 July 2020.Ba ne ba nna kwa Govan mme ba nna mo ntlong ya ga John Elder ka dingwaga di le dintsi. Go tswa foo ba ne ba fudugela kwa Wemyss Bay e e kwa tlase kwa lotshitshing lo lo kafa bophirima lwa Scotland.

E re ka e ne e le mosadi wa monna yo o atlegileng, o ne a tshwanetse go nna a amogela baeng ka metlha mme o ne a sa letle gore maemo a gagwe a a tlotlegang a mo thibele go nna le seabe mo matshelong a batho ba ba tlwaelegileng ba kwa Govan. O ne a dumela go fitlha a swa gore batho ba ba berekang ba ne ba swabisitswe ke puso. Monna wa gagwe o ne a nna Mopalamente wa Govan ka ngwaga wa 1885 mme a nna baronet dingwaga di le pedi moragonyana. Sir William o ne a le mo setlhoeng sa tiro ya gagwe mme ka nako eo o ne a setse a le mong wa Fairfield Shipyard Company e ka nako eo e neng e le moeteledipele wa lefatshe. O gakologelwa thata ka go nna le seabe mo go thuseng go tlhoma porojeke e e itsegeng thata ya 'Fresh-Air-Fortnight' e e neng ya naya bana ba ba lwalang tshono ya go nna le malatsi a boikhutso gantsi kwa lewatleng mme gape le kwa nageng go ba thusa go fola. O ne a tlhophiwa go nna leloko la lekgotla la sekolo la Govan Parish ka ngwaga wa 1885 "School Board Elections: Govan". Glasgow Herald. 27 April 1885. p. 8mme ka nako eo o ne a buelela kemedi ya basadi mo makgotleng a sekolo. Go ne ga buiwa jaana ka Lady Pearce, "Setšhaba sengwe le sengwe se ne se tshela sentle fa go ne go na le 'Moengele yo o Molemo' mo kgaolong, yo o neng a na le pelo e e ratang go aba e bile a iketleeditse go thusa go tsweledisa pele dilo tse batho le kgaolo ba di kgatlhegelang"."Death of Lady Pearce – Govan's Lady Bountiful – A Discerning Philanthropist". Govan Press. 10 May 1918

Fa William Pearce a ne a tlhokafala ka 1888, Lady Pearce o ne a rua dithoto tsa boleng jwa diponto di le milione.

 Tiro ya go thusa ba bangwe 
Lady Pearce o ne a na le botsalano jo bo tiileng le Margaret Macgregor, Ewan, Elizabeth L.; Innes, Sue; Reynolds, Sian; Pipes, Rose (8 March 2006). The Biographical Dictionary of Scottish Women. Edinburgh University Press. ISBN 9780748626601.mme a thapa Margaret jaaka mookamedi wa mosadi wa Fairfield Works Mission, eo ntlokgolo ya yone e neng e le kwa Harmony Row. Lady Pearce o ne a tsenelela thata mo bodumeding ka ntlha ya botsala jwa gagwe le Margaret. Fela jaaka Margaret, o ne a sa tseye letlhakore mo ditirong tsa gagwe tsa bopelotshweu mme o ne a ntsha meneelo kwa dikerekeng tsotlhe. Morago ga loso lwa ga Margaret, Lady Pearce o ne a dira gore go agiwe kereke ya segopotso sa Margaret, Margaret Macgregor Memorial Church.

Ka ngwaga wa 1906, Lady Pearce o ne a aga Pearce Institute "Sketch of Pearce Institute". Scotcities. Retrieved 2 July 2016. "Home - Pearce Institute". Pearce Institute. Retrieved 2 July 2016.jaaka mpho go batho ba Govan le go gopola monna wa gagwe. Kago e ne e dirilwe ke Sir Robert Rowand Anderson. Maikaelelo a setheo sa tshimologo e ne e le go tshegetsa loago le boitekanelo jwa setšhaba, go tlamela ka ditlamelo tsa boitapoloso, boitapoloso le thuto. "Pearce Institute (PI)". Scottish Community Alliance. Retrieved 4 July 2020Seno se ne se akaretsa lefelo la go ikatisa, diphaposi tsa go bala, le di-workshop. "The Pearce Institute | Get Into Govan". getintogovan.com. Retrieved 4 July 2020.Ke kago ya A-listed e e nang le holo ya botlhe, laeborari le diphaposi tse dingwe. O ne a tshegetsa letlole la Govan Press ka bopelotshweu mme o ne a amegile ka boitekanelo jwa masole, bana ba ba golafetseng le mongwe le mongwe yo o neng a boga. O ne a tswelela go kgatlhegela tiro ya Pearce institute go fitlha a thokafala.

O itsege gape ka go tlogela mpho mo thulaganyong ya gagwe ya go tshegetsa St John's College, Durham.Whiting, C.E. (1932) The University of Durham 1832-1932. (London: The Sheldon Press) pp.173-174

 Loso 
Lady Dinah Elizabeth Pearce o ne a tlhokafala kwa legaeng la gagwe kwa Wimbledon ka kgwedi ya Motsheganong ale borataro (6) ka ngwaga wa 1918, a le dingwaga di lemasome a boferabobedi le bongwe ( 81). Dithoto tsa gagwe tse dintsi di ne di akaretsa e le nngwe e e neng e ya kwa go Mobishopo wa Chelmsford, ka '£150 ka ngwaga go fitlha kwa bokhutlong jwa ntwa ya ga jaana go tlhokomela sethuthuthu sa gagwe.

 Metswedi